شەفەق نیوز/ تەحسین خەفاجی قسەکەر وەناو ئۆپراسیۆنە هاوبەشەگان لە
عراق، ئمڕوو پەنجشەممە، وت: تاوانبارەیل پەلامارەگە لەبان فڕۆکەخانەی هەولێر و وەئامانجکەرەیل  شاندە دبلۆماسیەگان لە بەغداد گریان.
خەفاجی وتیش: دەسگیر ئەو کەسەیلە کریا ک دەسیان هاناو ئامانجکردن
شاندە دبلۆماسیەگان لەبەغداد، وهەمیش تاوانبارەیل پەلامارەگە لەبان فڕۆکەخانەی هەولێر،
و وەگورەی زانیاریەگانمان لێکۆڵینەوە وەگەردیان وەردەوامە..وتیش نەبایەد ووردەکاریەگان
لەو کەسەیلەگ گریانە ئاشکرا بکەیمن، بەڵکم ئەوەسا ئاشکرای ئەو لایەنەیلە کریەێد ک
هانە پشت ئی پەلامارەیلە لەدویای تەوابوین لێکۆڵینەوەگان.
هەمیش وت: ئامادەیمن ئەرا هێز وەکارهاوردن دژوە هەر کەسیگ شاندە دبلۆماسیەگان
کەێدە ئامانج،وەگورەی «سکای نیوز عەرەبیە».
خەفاجی
لە کۆتایی قسەگانی وت: ئیمە لە سەرکردە، کار وتەقەلایل هەواڵگری گرنگ کەیمن دژوە هەرکەسیگ
تاوان ریخریاگ وەجی تیرێد، ئەرکەگەمان مقەیەتی وڵاتەگەس و دابینکردن ئاسایش وئارامی
ئەرا گەل عراق و شانەدە دبلۆماسیەگان.
